אקדמיית המטרייה (סדרת טלוויזיה)

אקדמיית המטרייה (באנגלית: The Umbrella Academy) היא סדרת טלוויזיה אמריקאית מסוגת דרמת גיבורי-על שפותחה על ידי היוצר סטיב בלאקמן (אנ') עבור שירות הזרמת המדיה נטפליקס. הסדרה מהווה עיבוד לקומיקס באותו השם שנכתבה על ידי ג'רארד ויי והמאייר גבריאל בה ופורסמה בהוצאת "Dark Horse Comics". עונתה הראשונה של הסדרה עלתה לשידור במלואה ב-15 בפברואר 2019, והיא זכתה לביקורות חיוביות על האפקטים הוויזואליים וצוות השחקנים, אך גם לביקורות שליליות שביקרו בעיקר את הטון של הסדרה ואת קצב התקדמות העלילה. באפריל 2019, נטפליקס דיווחה ש-45 מיליון בתי אב צפו בסדרה. באוגוסט 2022, נמסר כי הסדרה חודשה לעונה רביעית ואחרונה.העונה הרביעית עלתה באוגוסט 2024. בשנת 1989, ארבעים ושלושה תינוקות נולדו באותו יום באופן בלתי מוסבר לנשים אקראיות, ללא קשר ביניהן, שלא הראו שום סימני הריון ביום הקודם. שבעה מאותם היילודים מאומצים על ידי סר רג'ינלד הרגריבס, תעשיין מיליארדר, שמקים את אקדמיית המטרייה ומאמן את "הילדים" שלו להציל את העולם. העונה הראשונה מתרחשת בימינו, לאחר ששבעת האחים נפרדו איש איש לדרכו – לות'ר עזב את כדור הארץ וחי כעת על הירח; אליסון הפכה לשחקנית מפורסמת; וניה הפכה לכנרת מחוננת; קלאוס הדרדר בהתמכרותו לסמים, חמש נעלם שש עשרה שנים קודם לכן; בן, שנפטר במהלך אחת המשימות, הוא רוח רפאים המסוגלת לשוחח רק עם קלאוס; ודייגו הפך להיות לפורע חוק. לאחר שהם מגלים שרג'ינלד מת, האחים המנוכרים מתאספים להלווייתו, אך עם שובו של חמש מהעתיד, הם מגלים מפיו כי אפוקליפסה עולמית ממשמשת ובאה; ובניסיון למנוע אותה, מערכות יחסיהם הלא-מתפקדות עומדות למבחן בעודם מנסים לחשוף את סודותיו של רג'ינלד הארגריבס. כתוצאה מאירועי העונה הראשונה, האחים מתפזרים בדאלאס בתקופות שונות בתחילת שנות ה-60. האחרון להגיע הוא חמש, שמגיע ב-25 בנובמבר 1963, דקות לפני יום הדין הגרעיני שנוצר כתוצאה מכך שג'ון קנדי לא נרצח, אך בעזרת הייזל מצליח לחזור עשרה ימים אחורה. בעודו ניצוד על ידי שלישיית מתנקשים שוודים, חמש מאתר את אחיו, לאחר שביססו לעצמם חיים חדשים, ומנסה לאחד אותם מחדש על מנת לעצור את האפוקליפסה החדשה. לאחר סיום העונה השנייה, האחים מבינים שמעשיהם בעבר יצרו ציר זמן חדש, במהלכו הם הוחלפו בקבוצת גיבורי-על אחרת שאומצה על ידי רג'ינלד וזכתה לכינוי "אקדמיית הדרור". בנוסף, האחים מגלים שעליהם למצוא דרך למנוע מהקוגלבליץ לצרוך ולהרוס את היקום, לאחר שנוצר כתוצאה מפרדוקס הסבא לו גרמו האחים במהלך מסעם בזמן. אליוט פייג' - וניה/ויקטור הרגריבס / מספר שבע / הכינור הלבן, כנרת מחוננת והיחידה מבין בני משפחתה שמאמינה שלא ניחנה בכוחות-על, לאחר שנאמר לה בקביעות בילדותה שאין לה שום כוחות-על מיוחדים, אך לקראת סוף העונה הראשונה מגלה למעשה שהיא החזקה והמסוכנת ביותר מבין האחים, ושביכולתה להמיר גלי קול לאנרגיה הרסנית, עד כדי כך שאביהם דיכא בכוונה את כוחותיה והסתיר ממנה אותם. טום הופר – לות'ר הרגריבס / מספר אחת / נער חלל, אסטרונאוט שאפתן בעל כוח גופני חזק מאוד. לות'ר היה היחיד מבין האחים שלא עזב את האקדמיה ובמהלך משימה מסוכנת הוא נפצע קשה, מה שאילץ את סר רג'ילנד להזריק לו סרום שהפך את פלג גופו העליון לשל קוף במטרה להציל את חייו. לאחר מכן, סר רג'ילנד שלח אותו לחיות על הירח למשך ארבע שנים. דייוויד קאסטנדה – דייגו הרגריבס / מספר שתיים / הקראקן, עושה צרות סדרתי ומרדן בעל היכולת לשרוד ללא חמצן למשך פרק זמן ממושך ומיומנות הטלת סכינים קטלנית. אמי ראבר-לאמפמן – אליסון הרגריבס / מספר שלוש / השמועה, סלבריטאית מפורסמת בעלת היכולת לתמרן את הסובבים אותה ואת המציאות באמצעות שקרים ושמועות מומצאות. רוברט שיהאן – קלאוס הרגריבס / מספר ארבע / הסיאנס, בטלן בעל יכולות טלקניטיות, אלמוות ותקשורת עם המתים. איידן גלאגר – מספר חמש / הילד, נער עם היכולת לקפוץ בזמן ובמרחב ובעל ידע מדעי ומתמטי נרחב. לאחר שנסע אל העתיד הוא הגיע לעולם פוסט-אפוקליפטי, ושרד בכוחות עצמו במשך עשרות שנים עד שגויס לנציבות, סוכנות ששמרה על תקינות התנהלות זרם הזמן והתנקשה באנשים שאיימו על הזמן. בסופו של דבר, מספר חמש בגד בהם כדי לחזור לזמנו ומאז הוא נרדף ללא הרף על ידי המעסיקה לשעבר שלו, המטפלת. מרי ג'יי בלייג' – צ'ה-צ'ה, מתנקשת. בניגוד לקומיקס, בה הדמות היא למעשה גבר, בעיבוד הנוכחי, צ'ה-צ'ה היא אישה. קמרון בריטון – הייזל, מתנקש ושותפה של צ'ה-צ'ה, שעם הזמן נהיה חסר שביעות רצון מעבודתו, בניגוד לצ'ה-צ'ה. מחליט לפרוש וללכת לחופשה עם האישה שהוא אוהב, אגנס בעלת מסעדת הדונאטס. ג'ון מגארו – לאונרד פיבודי / הרולד ג'נקינס, בן זוגה של וניה. כילד, הוא היה מעריץ נלהב של אקדמיית המטרייה והתחנן בפני סר רג'ילנד להצטרף לאקדמיה, אך במקום זאת הושפל על ידיו ומאז נשבע לנקום בהם. עם יציאתו מהכלא לאחר שרצח את אביו, הרולד מצא את יומנו של סר רג'ינלד, בו מפורט הפוטנציאל שיש לוניה ומכניס את עצמו לחייה במטרה לתמרן אותה לגלות את כוחותיה. אדם גודלי (דיבוב) וקן האל (לכידת תנועה) – פוגו, שימפנזה ובן לווייתו הקרוב ביותר של סר רג'ילנד, היודע את כל סודותיו. קולם פאור – סר רג'ילנד הרגריבס / המונוקל, אביהם המאמץ של שביעיית ילדי הארגריבס וחייזר המוסווה כתעשיין מיליארדר. התאבד בשביל לאחד את כל ילדיו ביחד במטרה לגרום להם למנוע את האפוקליפסה. ג'סטין ה. מין – בן הרגריבס / מספר שש / האימה, נער בעל היכולת להוציא מפלצות מממדים אחרים מתחת לעורו. בן מת לפני פתיחת העונה הראשונה, אך מופיע בקביעות לאורכה כבן לווייתו של קלאוס ומסייע לו מדי פעם. מין גם מגלם את דמותו של בן הרגריבס / מספר 2, גרסה חלופית של בן, שאומץ על ידי רג'ינלד יחד עם חמישה ילדים נוספים. עם זאת, גרסה זו של בן, שעדיין בחיים בשנת 2019, חברה באקדמיית הדרור. ריטו אריה – ליילה פיטס, בתה המאומצת של המטפלת, שמתגלה בהמשך כבעלת היכולות לחקות כוחות של אנשים אחרים וכאחת מ-43 התינוקות שנולדו באוקטובר 1989. יוסוף גייטווד – ריימונד "ריי" צ'סטאנט, בעלה החדש של אליסון, שנלחם עבור שוויון אזרחי עבור האפרו-אמריקאים בדאלאס של שנות ה-60. מרין אירלנד – סיסי קופר, בעלת חווה הסמוכה לדאלאס של שנות ה-60, אשתו של קרל ואמו של הרלן, שמתחילה לנהל רומן עם ויקטור. קייט וולש – המטפלת, ראש הנציבות, סוכנות ששמה לה למטרה לשמור על תקינות התנהלותו של זרם הזמן בכל מחיר, ומעסיקתו לשעבר של מספר חמש. ג'נסיס רודריגז – סלואן הרגריבס / מספר חמש, חברה באקדמיית הדרור בעלת היכולת להפעיל מניפולציות על כוח המשיכה ואהובתו של לות'ר. בריטני אולדפורד – פיי הרגריבס / מספר שלוש, חברה עיוורת באקדמיית הדרור, המשתמשת בעורבים, בהם היא מסוגלת לשלוט, כעיניים. שילה מקארתי - אגנס, בעלת מסעדת "גרידי'ס דונאטס", שאחראית גם לאפיית הדונאטסים ולמלצור. לאורך העונה הראשונה, אגנס הופכת לבת זוגו של הייזל. ג'ורדן קלייר רובינס - גרייס הרגריבס / אמא, אנדרואידית שנבנתה על ידי סר רג'ילנד במטרה לשמש לאמא עבור ילדי אקדמיית המטרייה. גרייס נבנתה לאחר שוניה המשיכה להרוג את האומנות שלה באמצעות כוחותיה. אשלי מדקוויי - הבלשית יודורה פאץ', בלשית עקשנית ונחושה המאמינה בטוב שבכל אדם. הייתה בת זוגו של דייגו לפני אירועי הסדרה. נהרגה בידי צ'ה צ'ה בעונה הראשונה. פיטר אוטרברידג' - המנצח, מנצח התזמורת בה וניה מנגנת. ריינבו סאן פרנקס - הבלש צ'אק בימן, שותפה של הבלשית פץ'. קודי ריי תומפסון - דייב, נער צעיר שנהיה לבן-זוגו של קלאוס במהלך מלחמת וייטנאם. קן הול - הרב, פקיד בנציבות. קווין רנקין - אליוט, אזרח מקומי המתגורר בדאלאס של שנות ה-60, שחוקר את הופעותיהם המסתוריות של בני הרגריבס ובהמשך מסייע להם. ג'סטין פול קלי - הרלן קופר, בנם האוטיסטי של קרל וסיסי. סטיבן בוגרט - קרל קופר, סוכן מכירות אלכוהוליסטי, בעלה השובינסטי של סיסי ואביו של הרלן. ג'ון קפלוס - ג'ק רובי, בעל מועדון לילה ומעסיקו של לות'ר במהלך שנות ה-60. רובין אטקין דאונס - איי. ג'יי. קרמייקל, דג זהב בעל גוף אנושי המשמש כיושב ראש דירקטוריון הנציבות. כריס הולדן-ריד - אקסל, אחד משלישיית האחים המתנקשים השוודים. ג'ייסון בריידן - אוטו, אחד משלישיית האחים המתנקשים השוודים. טום סינקלייר - אוסקר, אחד משלישיית האחים המתנקשים השוודים. דב טיפנבאך - קיצ'י, חסיד נלהב בכת שקלאוס הקים במהלך שנות ה-60. בתחילה, סרטי יוניברסל שקלו לעשות גרסה קולנועית של סדרת ספרי הקומיקס "אקדמיית המטרייה". במקור, התסריטאי מארק בומבק נשכר לכתוב את התסריט; אך בשנת 2010, דווח שראוסון מרשל ת'רבר יחליף אותו כתסריטאי. מאז לא נערכו דיונים נוספים על עיבוד קולנועי, ולא נקבע תאריך יציאה לאקרנים. בריאיון עם "Newsarama" בכנס הקומיק קון של ניו יורק בשנת 2012, ויי ציין שנערכו "דיונים טובים" וש"התסריט ממש טוב", אבל שזה "די תלוי ביקום". ב-7 ביולי 2015, הוכרז ש"אקדמיית המטרייה" תעובד לסדרת טלוויזיה, ולא סרט באורך מלא, על ידי "Universal Cable Productions". ב-11 ביולי 2017, הוכרז רשמית שנטפליקס נתנה אור ירוק לפיתוח עיבוד טלוויזיוני של "אקדמיית המטרייה" ושהבכורה שלה מתוזמנת לשנת 2018, ושיוצר הקומיקס המקורי, ויי, ישמש כמפיק בפועל. ג'רמי סלייטר יכתוב את התסריט עבור פרק הפיילוט, וסטיב בלאקמן הוא השואוראנר של הסדרה. צילומי העונה הראשונה החלו ב-15 בינואר 2018 בטורונטו. יוצר הקומיקס, ג'רארד ויי פרסם בחשבון האינסטגרם שלו איור של פאביו מון המציג את צוות השחקנים וההפקה במהלך הקראת התסריט הראשונה בטורונטו. ויי חשף גם תמונה של יום הצילומים ראשון על הסט. צילומים נוספים התקיימו בהמילטון, אונטריו. עבור סצנות התיאטרון בו וניה מופיעה עם הכינור שלה, צוות ההפקה צילם בתיאטרון אלגין, לצד תיאטרון גן החורף. אולם הקונצרטים "מאזולני" שימש כסט עבור התצוגה החיצונית של התיאטרון. החלק החיצוני של האחוזה צולם בבניין בהמילטון ואילו פנים האחוזה צולם בסטודיו. מרכז האופרה "ג'ואי וטובי טננבאום" צולם עבור סצנת חוץ ותחנת הרכבת הלאומית הקנדית שימשה עבור סצנת זירת השוד בבנק. מעבדה באוניברסיטת טורונטו שימשה כסט עבור בניין "מריטק תותבות". צילומי העונה הראשונה הסתיימו ב-18 ביולי 2018. צילומי העונה השנייה החלו ביוני 2019 והסתיימו ב-23 בנובמבר 2019. ב-16 באפריל 2019, נטפליקס הודיעה כי הסדרה נצפתה על ידי למעלה מ-45 מיליון צופים המנויים בשירות הזרמת המדיה שלה במהלך החודש הראשון לעלייתה לשידור. הסדרה הייתה השלישית ברשימת הסדרות הפופולריות ביותר בנטפליקס לשנת 2019. עונתה הראשונה של הסדרה קיבלה באתר הביקורות "Rotten Tomatoes" את הציון 75%, עם דירוג ממוצע של 7.2/10, על בסיס 88 ביקורות. הקונצנזוס הביקורתי של האתר כתב כי "אקדמיית המטרייה פורשת מעשיה דמיונית עם רגש חומקני ואנסמבל משכנע בצורה יוצאת דופן, אך הרגישות הקרירה של הסדרה מתנגשת לעיתים קרובות עם מלכודות הז'אנריים המפוזרים שלה." באתר הביקורות "Metacritic", עונתה הראשונה של הסדרה זכתה לציון 61 מתוך 100 על בסיס 22 ביקרות, מה שמצביע על "ביקורות חיוביות לרוב". חלק מהמבקרים הצביעו על קווי דמיון בין הסדרה, ל"סיירת האבדון" שהופקה על ידי DC Universe (אנ') ולצוות גיבורי-העל של מארוול קומיקס, "אקס-מן", לחיוב ולשלילה. עונתה השנייה של הסדרה קיבלה באתר הביקורות "Rotten Tomatoes" את הציון 91% על בסיס 58 ביקורות, עם דירוג ממוצע של 8.27/10. הקונצנזוס של האתר כתב כי "כהוכחה לכך שהזמן יכול לרפא כמעט את כל הפצעים, אקדמיית המטרייה מלהיבה בעונתה השנייה עם צביעת המטען הטונאלי שלה מבלי לאבד את ליבתה הרגשית, ומעניקה לאחי-העל מקום להתפתח תוך הכפלת ההנאה מנסיעה בזמן." באתר הביקורות "Metacritic", העונה השנייה זכתה לציון 63 מתוך 100 על בסיס 10 ביקורות, דבר המצביע על "ביקורות חיוביות לרוב". חלק מהתסריטאים היהודיים מתחו ביקורת על אפיון דמותה של המטפלת, מעסיקתו של חמש לשעבר; ובפרט על השימוש שלה במונח יידישי בפרק סיום העונה הראשונה ועל חברותה בארגון חשאי הגורם באופן דיסקרטי לאירועים קטסטרופליים ברחבי העולם והזמן, שנתפסו על ידי התסריטאים כסטראוטיפ אנטישמי לתאורית הקונספירציה לפיה העם היהודי שולט בסתר ובאופן מרושע במאורעות עולמיים. אתר האינטרנט הרשמי של אקדמיית המטרייה (בשפות מרובות) אקדמיית המטרייה, ברשת החברתית פייסבוק אקדמיית המטרייה, ברשת החברתית אקס (טוויטר) אקדמיית המטרייה, ברשת החברתית אינסטגרם "אקדמיית המטרייה", במסד הנתונים הקולנועיים IMDb (באנגלית) "אקדמיית המטרייה", באתר נטפליקס "אקדמיית המטרייה", באתר Rotten Tomatoes (באנגלית) "אקדמיית המטרייה", באתר Metacritic (באנגלית) "אקדמיית המטרייה", באתר אידיבי "אקדמיית המטרייה", במסד הנתונים הקולנועיים KinoPoisk (ברוסית) ביקורות עידו ישעיהו‏, גשם של קלישאות: "אקדמיית המטרייה" מהנה אבל נראית כמו מיליון דברים אחרים, באתר וואלה, 14 בפברואר 2019 חן חדד, "אקדמיית המטרייה": מבט מרענן על החיים עם כוח־על, באתר הארץ, 17 בפברואר 2019 יוני בינרט, "אקדמיית המטריה": כמו "אקס-מן", אבל יותר טוב, באתר ynet, 17 בפברואר 2019 מיכל ישראלי, ‏"אקדמיית המטרייה" היא הדרמה המשפחתית של ז'אנר סדרות הקומיקס, באתר ‏מאקו‏, 17 בפברואר 2019 אודליה גולדמן, ‏משפחה שכזאת, בעיתון מקור ראשון, 14 באפריל 2019 Alexander, Julia. "Netflix drops The Umbrella Academy series first look at NYCC". polygon.com. Retrieved October 6, 2018. Umbrella Academy [@UmbrellaAcad] (July 18, 2018). "Super. Messed up. Family. The #UmbrellaAcademy is coming 2019" (Tweet) – via Twitter. "Meet the super dysfunctional family members of "The Umbrella Academy"". Filmoria.co.uk. Retrieved October 9, 2018. Andreeva, Nellie (August 25, 2022). "'The Umbrella Academy' Renewed For Fourth & Final Season By Netflix". Deadline Hollywood. Retrieved August 26, 2022. Pedersen, Erik (October 5, 2018). "'The Umbrella Academy': Premiere Date, Character Posters & First-Look Photos For Netflix Superhero Series". Deadline Hollywood. Archived from the original on July 1, 2020. Retrieved February 15, 2019. Umbrella Academy Season 2: Plot Synopsis and First Images Revealed - IGN, archived from the original on September 1, 2020, retrieved July 28, 2022 Iannucci, Rebecca (March 13, 2022). "The Umbrella Academy (Finally!) Sets Season 3 Premiere Date at Netflix — Plus, Get a First Look at the Sparrows". TVLine. Retrieved March 13, 2022. Mele, Rick (February 20, 2019). "How The Umbrella Academy brought Pogo the monkey butler to life". SYFY WIRE. "'People of Earth' star Ken Hall on his role in 'Polar' and transitioning from comedy to serious roles". meaww.com. "Justin H. Min on Instagram: "Season 2: Ben is back. And he's back with a promotion. He's officially a series regular. – I know I joke around here quite a bit, but I…"". Instagram. Retrieved July 12, 2019. Schaefer, Sandy. "'Dodgeball' Writer Reworking 'Umbrella Academy' Movie". screenrant.com. Retrieved March 23, 2018. Bill Keveney, USA TODAY (November 10, 2017). "Deal puts 'Umbrella Academy' on TV track". USA TODAY. "'Umbrella Academy' Series Based on Comic Books Headed to Netflix". Variety. Retrieved July 12, 2017. "Netflix to adapt Gerard Way's 'Umbrella Academy' comic book into live-action series". USA Today. Retrieved November 10, 2017. Mitchell, Molli (February 21, 2019). "The Umbrella Academy location: Where is The Umbrella Academy filmed? Where's it set?". Express.co.uk. Retrieved May 26, 2020. Moon, Ra (February 15, 2019). "The Umbrella Academy Filming Locations: The house and the city where the Netflix series is filmed". Atlas of Wonders. Retrieved February 16, 2019. "Here Are All of Netflix's "The Umbrella Academy" Set Locations You Can Visit In Toronto". www.narcity.com. September 5, 2019. Retrieved May 26, 2020. "Every Toronto location that shows up in the first season of Netflix's The Umbrella Academy". Toronto Life. February 20, 2019. Retrieved May 26, 2020. "Recently Wrapped: Toronto and Ontario". What's Filming?. Archived from the original on July 19, 2018. Retrieved July 19, 2018. Darus, Alex (June 17, 2019). "'The Umbrella Academy' season 2 confirms filming began with on-set look". AltPress. Retrieved September 5, 2019. "Steve Blackman on Instagram: "It's a WRAP on season two of the Umbrella Academy. What an amazing cast and crew!!!"". Instagram. Retrieved November 24, 2019. White, Peter; Patten, Dominic (April 17, 2019). "Netflix Reveals Viewing Data For 'Umbrella Academy', 'The Highwaymen,' 'Triple Frontier' & 'Fyre' Doc". Deadline Hollywood. Retrieved April 16, 2019. Porter, Rick (April 16, 2019). "'Umbrella Academy' Draws 45M Global Viewers, Netflix Claims". The Hollywood Reporter. Retrieved April 16, 2019. Littleton, Cynthia (December 30, 2019). "'Stranger Things 3,' 'The Witcher,' 'When They See Us' Among Netflix's Most Popular TV Shows in 2019". Variety. "The Umbrella Academy: Season 1 (2019)". Rotten Tomatoes. Retrieved July 28, 2020. "The Umbrella Academy Early Reviews: Misfit Comic Book Heroes Make for Oddball Adaptation". Rotten Tomatoes. February 4, 2019. Retrieved February 16, 2019. "The Umbrella Academy: Season 1". Metacritic. Retrieved July 28, 2020. "Umbrella Academy, Doom Patrol, and the X-Men are similar for a good reason". polygon.com. Polygon. Retrieved March 1, 2019. "Netflix's The Umbrella Academy feels like a bleak X-Men story". theverge.com. The Verge. Retrieved March 1, 2019. "Netflix's Umbrella Academy Is Your New X-Men—Ugh". wired.com. Wired. Retrieved March 1, 2019. "Netflix's The Umbrella Academy a Not-So-Super Fusion of X-Men and Watchmen". rogerebert.com. Retrieved March 1, 2019. "The Umbrella Academy: Season 2 (2020)". Rotten Tomatoes. Retrieved July 28, 2020. "The Umbrella Academy: Season 2". Metacritic. Retrieved August 1, 2020. "Why Anti-Semetism in Media Just Won't Go Away". jewishboston.com. Retrieved May 26, 2020. Tom Smyth, All the Winners of the Creative Arts Emmys, Vulture, ‏2024-01-07 (באנגלית)